થોડા સમય અગાઉ જેના જીવન પરથી ફિલ્મ બની હતી તે મહાવીર ફોગાટના નાના ભાઇની પુત્રી એટલે વિનેશ ફોગાટ. વિનેશની બંને બહેનો ગીતા-બબીતા કોમનવેલ્થ ગેમ્સમાં અગાઉ મેડલ જીતી ચૂકી છે.૨૩ વર્ષીય વિનેશનો જન્મ હરિયાણાના બલાલીમાં થયો હતો અને આ ગામ રૃઢિચુસ્ત માનસિક્તાથી ઘેરાયેલું હતું. રાજપાલ ફોગાટે પુત્રીને રેસલિંગ શીખવાડવાનું નક્કી કર્યું ત્યારે તેમને સમાજના વિરોધનો સામનો કરવો પડયો હતો. પુત્રીને રેસલિંગમાં ઊતારવા બદલ સમાજે તેમનો બહિષ્કાર કરવાની પણ ચીમકી આપી હતી. પરંતુ મહાવીર ફોગાટ જેમ રાજપાલ પણ સમાજ સામે ઝૂક્યા નહીં. આજે એ સ્થિતિ છે કે જે સમાજ વિનેશનો વિરોધ કરતો હતો તે જ એમ કહીને ગર્વ લે છે કે, 'આ અમારા ગામની રેસલર છે...'